《狂客歌赠陈叔晦》
明代·郑关

狂客何处人，吴航最佳士。朝倾美酒三百杯，夜读遗编数千字。

有时相见粤城东，入门慷慨气如虹。黄金不惜赠知己，白眼已素轻王公。

醉来下笔如涛泻，舞凤腾虬恣挥洒。论侠时时叱武阳，摛文往往凌司马。

我亦疏狂今更痴，吟诗作赋欲奚为。且须沽酒与君酌，世上悠悠那得知。

作者简介：福建闽县人，字公启。师事林鸿。与弟郑阎皆能诗。有《石室遗音》。